Medzinárodná basketbalová federácia

Medzinárodná basketbalová federácia (, skr. FIBA) je hlavný medzinárodný orgán pre basketbal. Je nezávislá asociácia združujúca 213 národných basketbalových organizácií z celého sveta so sídlom v Mies, Švajčiarsku. Medzinárodným olympijským výborom je pokladaná za jediný kompetentný orgán v oblasti basketbalu. Federácia sa do roku 1986 nazývala Medzinárodná federácia amatérskeho basketbalu (), z čoho vznikla skratka FIBA, ktorá sa používa aj v súčasnosti.

FIBA určuje pravidlá basketbalu, špecifikuje potrebné vybavenie, organizuje medzinárodné súťaže, reguluje prestupy športovcov naprieč krajinami a kontroluje menovanie medzinárodných rozhodcov. 213 národných federácií je od roku 1989 rozdelených do piatich zón: Afrika, Amerika, Ázia, Európa a Oceánia.

Kompetencie FIBA 
Medzi kľúčové kompetencie FIBA patrí:
 Stanovovať oficiálne pravidlá basketbalu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné a olympijské súťaže, pre ktoré FIBA stanovuje systém súťaže.
 Kontrolovať a upravovať pravidlá menovania medzinárodných rozhodcov.
 Upravovať podmienky prestupov hráčov medzi jednotlivými krajinami.
 Kontrolovať a riadiť všetky medzinárodné súťaže.

Orgány FIBA 
 Kongres FIBA je najvyšším orgánom organizácie, schádza sa raz za 4 roky. Skladá sa zo zástupcov všetkých členských krajín, prezidenta a členmi s poradným hlasom sú členovia ústrednej rady a predsedovia komisií FIBA. 19. kongres sa konal v septembri 2010 v Istanbule.

 Ústredná rada FIBA - má 20 členov, schádzajú sa dvakrát ročne. Zostavuje vnútorné predpisy, prideľuje organizáciu šampionátov. V rade majú zastúpenie všetky kontinenty FIBA Afrika (3), FIBA Amerika (4), FIBA Ázia (3), FIBA Európa (4), FIBA Oceánia (3). Členmi rady sú aj prezident, generálny sekretár a pokladník FIBA. 

 Generálny sekretár FIBA je zodpovedný za vykonávanie a implementáciu predpisov a projektov. Medzi jeho konkrétne zodpovednosti okrem iného patrí zabezpečenie vykonávania rozhodnutí kongresu a ústrednej rady, zodpovednosť za všetky súťaže FIBA, zabezpečenie súladu s predpismi Medzinárodného olympijského výboru a Svetovej antidopingovej agentúry (WADA), zvolávanie a organizácia kongresu a svetovej rady, správa archívu, vyberanie poplatkov a sankcie.

 Súčasťou FIBA sú Zóny FIBA, ktoré zabezpečujú exekutívu na jednotlivých kontinentoch: FIBA Afrika, FIBA Amerika, FIBA Ázia, FIBA Európa, FIBA Oceánia.

 Národné basketbalové federácie zabezpečujú implementáciu a dodržiavanie pravidiel na národnej úrovni. Zároveň nominujú delegáta na kongres FIBA. 

 Na čele FIBA stojí prezident, ktorý je do funkcie volený kongresom, pričom je uplatňovaný pevne stanovený rotačný systém medzi jednotlivými kontinentami. Je členom ústrednej rady a plní ciele v súlade s rozhodnutím ústrednej rady. 13. prezidentom FIBA je Hamane Niang.

FIBA pre svoje potreby zriaďuje viaceré komisie, ktoré jej pomáhajú zabezpečovať stanovené ciele:
 Technická komisia
 Komisia pre medzinárodné súťaže
 Legislatívna komisia
 Komisia pre ženský basketbal
 Komisia pre mládežnícky basketbal
 Komisia pre Commonwealth
 Finančná komisia
 Komisia pre zdravie
 Komisia pre etiku

História

Míľniky 
 December 1891: S basketbalom začal protestantský kňaz Dr. James Naismith v Springfielde, Massachusetts, USA. Vymyslel pre svojich študentov hru, pri ktorej hádzali loptu do koša na broskyne.
 Február 1892: Odohral sa prvý basketbalový zápas medzi školskými družstvami v Springfielde, skončil sa 2:2, zápas sledovalo približne 100 divákov.
 18. jún 1932: Bola založená FIBA, medzi 8 zakladajúcich členov patrili Argentína, Česko-Slovensko, Grécko, Taliansko, Lotyšsko, Portugalsko, Rumunsko a Švajčiarsko.
 1. august 1936: Basketbal sa po prvýkrát hral na XI. Olympijských hrách v Berlíne. 
 22. október 1950: Prvé majstrovstvá sveta mužov sa konali v Buenos Aires, Argentína.
 7. marec 1953: Konali sa prvé majstrovstvá sveta žien v Santiagu.
 8. apríl 1989: Svetový kongres FIBA sa rozhodol odstrániť rozdiel medzi amatérmi a profesionálmi, takže všetci hráči sa mohli zúčastňovať súťaží organizovaných FIBA.
 1991: Pri príležitosti stého výročia vynájdenia basketbalu sa tomuto športu podľa odhadu venuje 350 miliónov ľudí na celom svete. Oficiálne oslavy sa konali v "rodisku" basketbalu v Springfielde (MA) v Spojených Štátoch.
 Júl 1992: Profesionálni hráči sa po prvýkrát zúčastnili na Olympijských hrách v Barcelone. Na hrách exceloval aj Americký dream team na čele s Michaelom Jordanom.
 Január 2002: FIBA má už 211 členských zväzov a odhadom 400 miliónov hráčov.
 August 2006: Čierna Hora sa stala 213. členom FIBA.
 Marec 2007: Pri príležitosti 75. výročia vzniku organizácie bola slávnostne otvorená sieň slávy FIBA v španielskom Alcobendas.

Prezidenti

Rebríček FIBA 
FIBA zostavuje rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky mužov, žien, dorastencov, dorasteniek a kombinované. Slovensko v rebríčku k 13. októbru 2010 v mužskej časti nezískalo ani bod, v ženskej je medzi ženami na 26. mieste a medzi dorastenkami na 21. mieste, v kombinovanom rebríčku na 38. mieste.

Konfederácie 
213 členských federácií je rozčlenených do 5 kontinentálnych konfederácií:

Podujatia

Národné tímy 
 Majstrovstvá sveta v basketbale
 Majstrovstvá sveta v basketbale juniorov do 19 rokov
 Majstrovstvá sveta v basketbale juniorov do 17 rokov

Kluby 
 Klubové majstrovstvá sveta v basketbale (mužov)
 Svetová liga žien (od 20032007)zrušená

Referencie

Externé odkazy 
 Oficiálna stránka FIBA 
 Oficiálna stránka FIBA Europe 
 Slovenská basketbalová asociácia
 Sieň slávy FIBA 

Basketbal
Basketbal
 
Organizácie založené v 1932